สปาเก็ตตี้อร่อยมากค่ะ
เส้นเด้งกำลังดี ไม่แข็งไม่เละ เป็นเส้นที่พอดีมากๆ
ที่เราทานคือสปาเก็ตตี้มิโสะแซลมอน ซอสหอมอร่อย แซลมอนชิ้นโต เส้นก็ได้เยอะมาก สำหรับราคาแค่ 139 บาท ทานแล้วอยากกลับไปลองทุกเมนูเลย

บรรยากาศร้านก็สบายๆ เป็นเคาน์เตอร์บาร์ชิดกับส่วนครัวเลย เหมือนรอทานอาหารฝีมือคุณแม่
มีโต๊ะใหญ่แค่ตัวเดียว สำหรับคนมาเป็นหมู่คณะ นั่งได้ 6 คน

แม่ครัว (และน่าจะเจ้าของ) ทำอาหารมือเป็นระวิงเลย ดูแลทั้งร้านเองหมด แต่ก็ยังคอยถามลูกค้าว่าอาหารอร่อยมั้ย น่าประทับใจมากค่ะ

ร้านเปิดแค่ 4 วัน พุธ-เสาร์ 10.00-16.00น.
ถ้ามาวันธรรมดาช่วงเที่ยงๆ จะมีข้าราชการมาทานเยอะมาก เพราะร้านอยู่ข้างกระทรวงมหาดไทย อาจไม่มีที่นั่ง
และถ้ามาหลังบ่ายโมงก็อาจจะเส้นหมด เป็นโฮมเมดแบบเตรียมของมาไม่มาก ถ้าหมดก็ปิดร้านนะคะ ดังนั้นมาก่อนพักเที่ยงจะดีสุด

ปล.ทางร้านมีกาแฟสดด้วย แต่เราไม่ได้ลองทานนะคะ
